**Jelentés az előző ülésen elhangzott interpellációkra tett intézkedésekről**

Előterjesztő: **Tubolyné Balázs Nóra** irodavezető

*(Az előterjesztés írásos anyaga a jegyzőkönyvhöz mellékelve.)*

**Kérdések:**

**Auer Miklós** képviselő-testületi tag, mint a Makettépítők Klubjának alapítója szeretné megköszönni Polgármester Úrnak, hogy az április 1-jei kiállításukat megnyitotta, köszöntötte a szépszámú jelenlévőket. Illetve szeretné megköszönni, hogy ennyien, valamint a későbbiek során is nagyon sokan meglátogatták a kiállítást.

**Interpellációk:**

**Szlávik Csaba** képviselő-testületi tag elmondja, hogy egyetlenegy probléma merült fel az elmúlt időszakban. A Hunyadi J. utca és a temető közötti kerékpárútról van szó. A SPAR felőli feljárótól, ezen az úton egy aknafedél be van szakadva. Sajnos történt már baleset, szerencse, hogy tragédia nem történt, ezért sürgős intézkedést kérne.

***Bebes István*** *polgármester kéri Dakó Ernő intézményvezetőt, nézzék meg, hova tartozik az aknafedél.*

***Dakó Ernő*** *intézményvezető elmondja, megtekintették, kihelyeztek egy táblát, a fényképeket elkészítette, továbbítani fogja Böcskey Attila részére, úgy gondolja Telekom aknáról van szó. Ennek javítása 1 vagy másfél hónapot is igénybe vesz. Addig ki lesz táblázva, az út szélén van, lehet mellette közlekedni, kihelyeztek egy jelzőtáblát, biztonságosan el lehet kerülni. A bicikli útból 30 cm-t vesz el.*

***Tubolyné Balázs Nóra:*** Az aknafedlap hibát a Műszaki iroda jelezte a közműszolgáltató felé, aki a hibát kijavította.

Körmend, 2023.04.26